*ESP-1* pie *Destiny* laboratorijas
*ESP-2* zem *Quest* slūžu kameras
*ESP-3* tiek pārnests misijas *STS-118* laikā
***External Stowage Platform*** jeb ***ESP*** (no angļu:  "ārējā kravas platforma") ir ASV uzņēmuma *Spacehab, Inc.* izgatavoti trīs Starptautiskās kosmiskās stacijas ārējās kravas platformas. Uz tām tiek novietotas rezerves daļas (*Orbital Replacement Units* jeb *ORU*), kas nepieciešamas stacijas remontam. Platforma ir nehermetizēta vaļēja palete, bet tai ir nepieciešams pievadīt elektroenerģiju sildītājiem, lai uzturētu nepieciešamo temperatūru dažām iekārtām. *ORU* pie *ESP* piestiprina ar īpašiem mehānismiem *Flight Releasable Attachment Mechanisms* (*FRAM*). Par platformas struktūras pamatu ir ņemts *Integrated Cargo Carrier* (*ICC*), kas sākotnēji tika projektēts kosmoplāniem *Space Shuttle*. 

*ESP* ir apgādāta ar rokturiem, trošu pieslēguma vietām un kāju paliktņiem, lai kosmonauti droši varētu darboties ar uz platformas novietotajām rezerves daļām. *ESP-3* bija pirmais lielākais stacijas elements, kas uzstādīts pilnībā ar tālvadību, ar manipulatoriem, bez kosmonautu palīdzības, izejot kosmosā.

*ESP-1*
-------

Pirmā *External Stowage Platform* tika uzstādīta 2001. gada 13. martā uz *Destiny* laboratorijas moduļa korpusa *STS-102* ekspedīcijas laikā. Tam elektroenerģija tiek piegādāta no *Unity* moduļa. *ESP-1* ir apgādāts ar diviem *FRAM*, kuros atrodas šādi *ORU*:

1. *Direct Current Switching Unit (DCSU)*
2. *Pump Flow Control System (PFCS)*

ESP-2
-----

*ESP-2* tika nogādāts SKS ar misiju *STS-114* un uzstādīts 2005. gada 3. augustā. *ESP-2* ir daudz lielāks par *ESP-1*, ar astoņiem *FRAM*. Tāpat kā *ESP-1*, tam elektroenerģija tiek piegādāta no *Unity* moduļa. Pie *Quest* slūžu kameras tas ir piestiprināts ar īpašu savienošanas ierīci *ESP Attachment Device (ESPAD)*. *ESP-2* masa ir aptuveni 2676 kg; ar *ORU* tā masa var sasniegt 3400 kg.

2007. gada augustā uz *ESP-2* bija:

1. *Flex Hose Rotary Coupler (FHRC)*;
2. *Main Bus Switching Unit*;
3. *Utility Transfer Assembly*;
4. *Battery Charge/Discharge Unit (BCDU)*;
5. *Pump Module Assembly (PMA)*;
6. *SPACEHAB/Oceaneering Space Systems - Extended Deployable (SHOSS-ED)*;
7. *Control Moment Gyroscope 3* (*CMG-3*) — bojātais žiroskops (pievienots 13.08.2007. paredzēts nogādāt uz zemi ar *STS-122*).

*ESP-3*
-------

Trešā platforma tika uzstādīta 2007. gada 14. augustā misijas *STS-118* laikā uz *P3* fermas. Tā ir tāda pati kā *ESP-2*, ar astoņiem *FRAM*. 

Kopš 2007. gada augusta uz *ESP-3* bija:

1. *Battery Charge/Discharge Unit (BCDU)* — uzlādē akumulatorus un nodrošina elektroenerģiju Saules aizēnošanas periodos.
2. *Nitrogen Tank Assembly (NTA)* — rezerves slāpekļa tvertne *NTA* (tie tika uzstādīti uz *S1* un *P1* fermas un nodrošina pretspiedienu slāpeklim dzesēšanas sistēmā).
3. *Pitch Roll Joint (P/R‐J)* — stacijas manipulatora *Canadarm2* rezerves daļa.

Sākotnēji *STS-118* ar *ESP-3* nogādāja jaunu žiroskopu *Control Moment Gyroscope (CMG)* un tā turēšanas rāmi. 

2008. gada 8. jūnijā *STS-124* misijas laikā slāpekļa tvertne *NTA* tika nomainīta uz *S1* fermas; izlietotā atlikta atpakaļ uz *ESP-3*. 

2007. gada 13. augustā *CMG* tika uzstādīts uz *Z1* bojātā žiroskopa vietā, bet rāmis tika pārvietots uz *ESP-2*, kurā ielika bojāto *CMG-3*.

2008. gada 18. novembrī (*STS-126*) noņemts tukšais *NTA* un pārnests uz *Endeavour* kravas telpu. Uzlikts no zemes atvestais *Flex Hose Rotary Coupler (FHRC)*.

2009. gada 20. jūlijā (*STS-127*) uzlikti: Ku joslas Kosmoss-zeme antena (*Space-to-Ground Antenna*), sūkņa modulis dzesēšanas sistēmai (*Pump Module*) un dzinējiekārta stacijas manipulatora mobilajam transportierim (*Linear Drive Unit*).

Kopš 2009. gada jūlija uz *ESP-3* bija:

1. *Battery Charge/Discharge Unit (BCDU)*;
2. *Pitch Roll Joint (P/R‐J)*;
3. *Flex Hose Rotary Coupler (FHRC)*;
4. *Space-to-Ground Antenna* (*SGANT*);
5. *Pump Module*;
6. *Linear Drive Unit*.

2013. gada 24. decembrī (SKS 38. ekspedīcija) no *ESP-3* noņemts dzesēšanas sistēmas sūkņa modulis, lai nomainītu sabojāto sūkni.

Ārējās saites
-------------

ESP-2 informācija *Boeing* mājas lapā